# La abuelita Paz

La abuelita Paz es un personatge de ficció de còmic i una sèrie de còmics creada per Vázquez per a la revista Gran Pulgarcito d'Editorial Bruguera el 1969. La sèrie, normalment d'una o poques pàgines, va passar a partir del 1971 per les mans d'altres autors, com Torà i l'estudi de Blas Sanchis, per mantenir el ritme de producció exigit per l'editorial.

## Trajectòria editorial i argument

A part de a "Gran Pulgarcito", La abuelita Paz es va publicar a "Mortadelo" i "Súper Mortadelo".
La abuelita Paz té aspecte de dona gran, de trets arrodonits i sense angles aguts. Sembla la representació gràfica de les velletes amables i tendres que abunden a les ciutats. Però com que Manuel Vázquez n'és el creador, la seva fesomia, evidentment, no té res a veure amb les accions que el personatge arriba a realitzar. Aquesta dona és capaç de conduir un cotxe a una velocitat vertiginosa (i aparcar-lo perfectament, per exemple, al capdamunt d'una palmera) o posar-se al volant d'una llanxa. Les seves bones intencions sempre acaben tenint conseqüències catastròfiques per als qui l'envolten. De vegades duu a terme descobriments extraordinaris, com la vegada que va al mar, que té un tap per buidar-lo que mai ningú ha trobat. L'Abuelita Paz no té cap problema per localitzar-lo i, com és llògic, provar a veure si funciona. Aquest personatge, agosarat però també una mica pesat i fatigant, té la capacitat inconscient de provocar tot tipus d'accidents al seu voltant.

## Personatge

La abuelita Paz és una àvia aparentment encantadora, amb monyo blanc, que porta ulleres i sempre va carregada de bones intencions. És una dona de moral recta i principis sòlids que destaca per la seva simpatia, innocència i capacitat per despistar-se. És aficionada a passejar, que indefectiblement frustra els plans de tothom que l'envolta, sortint ella sempre airosa.

## Referències

* 1 2 3 «La abuelita Paz». Humoristan. [Consulta: 14 setembre 2019].
* 1 2 Guiral, Antoni. Los tebeos de nuestra infancia: La Escuela Bruguera (1964-1986). Colección Magnum nº 7 (en castellà). Barcelona: Ediciones El Jueves, S. A., 11/2007. ISBN 978-84-9741-589-7.

## Bibliografia

* CUADRADO, Jesús. Atlas español de la cultura popular: De la historieta y su uso 1873-2000. Madrid: Ediciones Sinsentido/Fundación Germán Sánchez Ruipérez. 2 v, 2000. ISBN 84-89384-23-1.
* GUIRAL, Antoni. Los tebeos de nuestra infancia: La Escuela Bruguera (1964-1986). Colección Magnum nº 7. Barcelona: Ediciones El Jueves, S. A., 11/2007. Depósito Legal: B-50353-2007. ISBN 978-84-9741-589-7.
* GUIRAL, Antoni. By Vázquez: 80 años del nacimiento de un mito. Barcelona: Ediciones B., 10/2010. Depósito Legal: B-29.324-10. ISBN 978-84-666-4420-4.
* MARTÍNEZ PEÑARANDA, Enrique. Vázquez (El dibujante y su leyenda). Madrid: Ediciones Sinsentido, Colección Sin Palabras, Serie A nª 04., 2004. Depósito legal: M-39015-2004.ISBN 84-95634-49-X..
* REGUEIRA, Tino. Guía visual de la Editorial Bruguera (1940-1988). Barcelona: Ediciones Glénat S. L., 2005. Depósito Legal: B-2551-05. ISBN 84-8449-664-3.

## Enllaços externs

* La abuelita Paz, per Carlos I. Gracia per "13 Rue Bruguera"
* La abuelita Paz, "Kioscopedia"
* La abuelita Paz a Humoristan